ddrg/super_eurlex huggingface dataset:
SL Uradni list Evropske unije L 201/1

SKLEP SVETA (EU) 2016/1218

z dne 18. julija 2016

o sklenitvi Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani zaradi upoštevanja pristopa Republike Bolgarije in Romunije k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 217 v povezavi s točko (a) člena 218(6) in člena 218(8) Pogodbe,

ob upoštevanju Akta o pristopu iz leta 2005 in zlasti člena 6(2) Akta,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Protokol k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani (v nadaljnjem besedilu: Protokol) je bil podpisan v imenu Unije in njenih držav članic 18. junija 2015.

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani se odobri v imenu Unije in njenih držav članic zaradi upoštevanja pristopa Republike Bolgarije in Romunije k Uniji (1).

Člen 2

Ta sklep začne veljati na dan sprejetja.

V Bruslju 18. julija 2016 Za Svet Predsednica F. MOGHERINI

(1) Protokol je priložen k sklepu o podpisu.
(1)

Generalni direktorat za pomorske zadeve in ribištvo (GD za pomorske zadeve in ribištvo) je pripravil več informacijskih sistemov, ki pripadajo programski opremi za integrirano upravljanje podatkov o ribištvu za elektronsko izmenjavo podatkov o ribiških dejavnostih in temeljijo na standardu FLUX Centra Združenih narodov za pospeševanje trgovine in elektronsko poslovanje (UN/CEFACT);
(4)

Komisija je v obvestilu o začetku zainteresirane strani pozvala, naj se ji javijo, če želijo sodelovati v pregledu. Poleg tega je Komisija o začetku pregleda posebej obvestila vložnika, znane proizvajalce Unije, znane proizvajalce izvoznike v LRK in na Tajskem ter kitajske in tajske organe, znane uvoznike, dobavitelje in uporabnike, trgovce in združenje ter jih povabila k sodelovanju.
(4)

Določeni pogodbeni trgi so organizirani sistemi trgovanja, ki delujejo pod regulativnim nadzorom Komisije za trgovanje z blagovnimi terminskimi pogodbami (Commodity Futures Trading Commission, CFTC) v skladu z oddelkom 5 Zakona o blagovni borzi (Commodity Exchange Act, CEA) 7, USC 7. Pravno zavezujoče zahteve za določene pogodbene trge, ki imajo dovoljenje v ZDA, so navedene v CEA, ki skupaj s predpisi Komisije za trgovanje z blagovnimi terminskimi pogodbami (v nadaljnjem besedilu: predpisi CFTC) sestavljajo pravni okvir za delovanje določenih pogodbenih trgov. Del 38 predpisov CFTC določa zahteve za delovanje organiziranih sistemov trgovanja ter navaja 23 temeljnih načel, ki jih morajo določeni pogodbeni trgi od začetka in nenehno upoštevati. V skladu s predpisi CFTC morajo določeni pogodbeni trgi uporabljati sistem trgovanja, ki je v skladu s CEA običajno večstranski sistem trgovanja, v katerem udeleženci lahko izvršujejo posle v skladu z nediskrecijskimi pravili. Določeni pogodbeni trgi morajo članom zagotoviti nepristranski dostop do svojih trgov in storitev. Merila za dostop morajo biti nepristranska, pregledna in se uporabljati nediskriminatorno. Poleg tega predpisi CFTC določenim pogodbenim trgom nalagajo organizacijske zahteve glede politik na področju nasprotij interesov, upravljanja tveganj, ureditev trgovanja, kliringa in poravnav, predpisov za kotiranje na borzi ter nadzora skladnosti. V skladu s temeljnim načelom 2 (17 CFR §38.150 (2015)) mora organizirani sistem trgovanja zagotoviti, nadzirati in zagotavljati skladnost z notranjimi predpisi določenega pogodbenega trga, vključno s pravili o prepovedi nepoštenih trgovinskih praks. Zato mora imeti zmogljivosti za odkrivanje kršitev notranjih predpisov določenega pogodbenega trga, preiskovanje le-teh ter za uporabo ustreznih sankcij za kršitelje.
1.

Komisija je pooblaščena za pogajanja z Islamsko republiko Mavretanijo ter, če je to potrebno in ob upoštevanju točke 3 te priloge, za odobritev sprememb Protokola, glede naslednjih vprašanj: (a) pregled ribolovnih možnosti v skladu s členoma 5 in 6 Protokola; (b) odločitev o oblikah sektorske podpore v skladu s členom 3 in Prilogo 2 k Protokolu; (c) pogoji za izvajanje ribolova v skladu s členoma 5 in 6 Protokola.
SL Uradni list Evropske unije L 132/79

SKLEP SVETA (EU) 2016/803

z dne 7. maja 2015

o podpisu Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,

ob upoštevanju Akta o pristopu Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Svet je 14. septembra 2012 pooblastil Komisijo za začetek pogajanj v imenu Unije in njenih držav članic ter Republike Hrvaške za sklenitev Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani (1) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

(2) Pogajanja so se uspešno zaključila 24. aprila 2014.

(3) Protokol bi bilo treba podpisati v imenu Unije in njenih držav članic s pridržkom njegove poznejše sklenitve.

(4) Protokol bi bilo treba uporabljati začasno –

SPREJEL NASLEDNJI SKLEP:

Člen 1

Podpis Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni strani ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom sklenitve navedenega protokola.

Besedilo Protokola je priloženo k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Protokol se začasno uporablja v skladu s členom 3(2) Protokola od njegovega podpisa s strani pogodbenic (2) do začetka njegove veljavnosti.

Člen 4

Ta sklep začne veljati na dan sprejetja.

V Bruslju, 7. maja 2015 Za Svet Predsednik E. RINKĒVIČS

(1) Besedilo sporazuma je objavljeno v UL L 334, 6.12.2012, str. 3.

(2) Generalni sekretariat Sveta bo v Uradnem listu Evropske unije objavil datum, od katerega se Protokol začasno uporablja.
(2)

Besedilo Protokola o spremembi k Sporazumu, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje Sporazum med Evropsko skupnostjo in Republiko San Marino o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (3) (v nadaljnjem besedilu: Sporazum), z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer s svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Republika San Marino so dejavno sodelovale pri delu svetovnega foruma OECD za podporo razvoja in izvajanja tega standarda. Besedilo Sporazuma, kakor ga spreminja ta protokol o spremembi, je pravna podlaga za izvajanje svetovnega standarda v odnosih med Evropsko unijo in Republiko San Marino.
(1)

Skupni znesek letnih nadomestil za nadzor, ki se zaračuna v skladu s členom 9(2) Uredbe (EU) št. 1163/2014 (ECB/2014/41), mora kriti izdatke Evropske centralne banke (ECB) v zvezi z nadzorniškimi nalogami v upoštevnem obdobju zaračunavanja nadomestila, vendar pa teh izdatkov ne sme preseči. Navedeni izdatki obsegajo predvsem stroške, ki so neposredno povezani z nadzorniškimi nalogami ECB, kot so neposredni nadzor nad pomembnimi subjekti, pregled nad nadzorom nad manj pomembnimi subjekti ter opravljanje horizontalnih nalog in specializiranih storitev. Vključujejo tudi stroške, ki so posredno povezani z nadzorniškimi nalogami ECB, kot so storitve, ki jih opravljajo podporna poslovna področja ECB, vključno z upravljanjem prostorov in človeških virov ter storitvami informacijske tehnologije.
(10)

Komisija je med letoma 2014 in 2016 upravno sodelovala z organi Trinidada in Tobaga. To sodelovanje je zajemalo vprašanja, ki se nanašajo na izvajanje, nadzorovanje in izvrševanje zakonov, predpisov ter ukrepov za ohranjanje in upravljanje s strani Trinidada in Tobaga. Vključevalo je izmenjavo ustnih in pisnih pripomb ter obiske na kraju samem. Cilj Komisije je bil poiskati in preveriti vse informacije, ki jih je štela za potrebne glede ureditve Trinidada in Tobaga za izvajanje, nadzorovanje in izvrševanje zakonov, predpisov ter ukrepov za ohranjanje in upravljanje, ki jih morajo upoštevati njegova ribiška plovila, ter glede ukrepov, ki jih je Trinidad in Tobago sprejel za izpolnitev obveznosti v boju proti ribolovu IUU.
(4)

Ob pregledu standarda EN 50566:2013 skupaj s predstavniki Odbora za ocenjevanje skladnosti in nadzorovanje telekomunikacijskega trga (TCAM) je Komisija ocenila, da standard ne izpolnjuje bistvenih zahtev iz člena 3(1)(a) Direktive 1999/5/ES. Člen 3(1)(a) Direktive 1999/5/ES se sklicuje na cilje v zvezi z varnostnimi zahtevami, ki jih vsebuje Direktiva 2006/95/ES Evropskega parlamenta in Sveta (2). Točka 1(d) Priloge I k Direktivi 2006/95/ES določa, da naj bo „električna oprema […] zasnovana in izdelana tako, da zagotavlja zaščito pred nevarnostmi, navedenimi v točki 2 in 3 te priloge, vendar če se uporablja za namene, za katere je bila izdelana, in je ustrezno vzdrževana.“ Točka 2 iste priloge določa, da naj bodo „tehnični ukrepi […] predpisani v skladu s točko 1, da se zagotovi: (a) da so osebe in domače živali primerno zavarovane pred nevarnostjo telesne poškodbe ali pred drugo škodo, ki jo lahko povzroči neposreden ali posreden stik“ ter „(c) da so osebe, domače živali in premoženje ustrezno zavarovani pred nevarnostmi, ki niso povezane z električnim tokom, vendar jih po izkušnjah povzroča električna oprema“.
(3)

Direktiva 2007/46/ES (3) Evropskega parlamenta in Sveta je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
(14)

Vrednotenje sredstev za življenjske in neživljenjske zavarovalnice se opravi v skladu z japonskimi splošno sprejetimi računovodskimi načeli. Skoraj vsa sredstva se vrednotijo po pošteni vrednosti. V določenih okoliščinah se nekatere kategorije sredstev (kot so obveznice in posojila) vrednotijo po knjigovodski vrednosti. Kadar se sredstva vrednotijo po nabavni vrednosti, se večina nerealiziranih dobičkov in izgub upošteva pri določanju razpoložljivih lastnih sredstev. Zavarovalno-tehnične rezervacije življenjskega in dolgoročnega neživljenjskega zavarovanja se diskontirajo. Diskontno stopnjo, ki se uporabi za diskontiranje zavarovalno-tehničnih rezervacij, v rednih časovnih presledkih določa Japonska agencija za finančne storitve. Od datuma pogodbe je mogoče zavarovalno-tehnične rezervacije oceniti le navzgor (nikoli niso vrednotene nižje od vrednosti, določene na datum pogodbe). Tako se tržna in druga gibanja, ki bi lahko povzročila zmanjšanje zavarovalno-tehničnih rezervacij (kot je zvišanje obrestnih mer), ne upoštevajo. Od zavarovalnic se tudi zahteva, da v vsakem poslovnem letu opravijo analizo prihodnjih denarnih tokov z vidika ustreznosti zavarovalno-tehničnih rezervacij in da po potrebi zberejo dodatne rezerve.
(1)

Predsedstvo lahko v skladu s členom 69(1) Izvedbenih ukrepov v zvezi s statutom poslancev Evropskega parlamenta (2) (v nadaljnjem besedilu: Izvedbeni ukrepi) vsako leto indeksira povračljive potne stroške, dnevnice in nadomestilo splošnih stroškov največ do stopnje, ki je enaka stopnji letne inflacije v Evropski uniji za mesec oktober prejšnjega leta in ki jo je objavil Eurostat.
SL Uradni list Evropske unije L 21/83

IZVEDBENI SKLEP KOMISIJE (EU) 2016/108

z dne 27. januarja 2016

o neodobritvi 2-butanon peroksida kot obstoječe aktivne snovi za uporabo v biocidnih proizvodih 1. in 2. vrste proizvodov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti tretjega pododstavka člena 89(1) Uredbe,

ob upoštevanju naslednjega:

(1) Delegirana uredba Komisije (EU) št. 1062/2014 (2) določa seznam obstoječih aktivnih snovi, ki jih je treba oceniti zaradi njihove morebitne odobritve za uporabo v biocidnih proizvodih. Navedeni seznam vključuje 2-butanon peroksid.

(2) Evropska agencija za kemikalije je v skladu s členom 12(3) Delegirane uredbe (EU) št. 1062/2014 Komisijo obvestila, da so se vsi udeleženci umaknili iz programa pregledovanja za 2-butanon peroksid za uporabo v biocidnih proizvodih 1. in 2. vrste proizvodov.

(3) 2-butanon peroksid se zato ne bi smel odobriti kot obstoječa aktivna snov za uporabo v biocidnih proizvodih 1. in 2. vrste proizvodov

(4) Ukrepi iz tega sklepa so v skladu z mnenjem Stalnega odbora za biocidne pripravke –

SPREJELA NASLEDNJI SKLEP:

Člen 1

2-butanon peroksid (številka ES 215-661-2, številka CAS 1338-23-4) se ne odobri kot aktivna snov za uporabo v biocidnih proizvodih 1. in 2. vrste proizvodov.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 27. januarja 2016 Za Komisijo Predsednik Jean-Claude JUNCKER

(1) UL L 167, 27.6.2012, str. 1.

(2) Delegirana uredba Komisije (EU) št. 1062/2014 z dne 4. avgusta 2014 o delovnem programu za sistematično preverjanje vseh obstoječih aktivnih snovi, ki jih vsebujejo biocidni proizvodi iz Uredbe (EU) št. 528/2012 Evropskega parlamenta in Sveta (UL L 294, 10.10.2014, str. 1).
(6)

Toda za sisteme UMTS je CEPT ugotovil, da je NCU še naprej nujen za preprečevanje povezav med prizemnimi omrežji UMTS in uporabniško opremo na krovu letal. Študije so pokazale, da take povezave lahko povzročijo delno in začasno zmanjšanje zmogljivosti celic, ki se povezujejo, ali sosednjih celic na tleh. Druga rešitev za ublažitev prehajanja signalov v kabino in iz nje ter preprečevanje neželenih povezav je dodati zadostno zaščito trupu letala.
1.

člen 6(4) se nadomesti z naslednjim: „4. Direktor SATCEN ali predstavnik direktorja se praviloma udeležuje sestankov upravnega odbora. Sestankov upravnega odbora se lahko udeležujejo tudi predsednik Vojaškega odbora Evropske unije, generalni direktor Vojaškega štaba Evropske unije in poveljnik civilnih operacij Evropske unije. Sestankov upravnega odbora se na njegovo povabilo lahko udeležijo tudi predstavniki ustreznih institucij, agencij, organov in subjektov Unije ter predstavniki tretjih držav, mednarodnih organizacij in subjektov, da predstavijo informacije v zvezi s posameznimi točkami dnevnega reda.“;
4.

člen 3 se nadomesti z naslednjim: „Člen 3 Cilji in naloge 1. Za izpolnitev nalog misije iz člena 2 EUCAP Somalia: (a) krepi somalske pomorske civilne zmogljivosti izvrševanja prava, da bo lahko izvajala učinkovito pomorsko upravljanje na svoji obali, v kopenskih vodah, teritorialnih morjih in izključnih ekonomskih conah; (b) zlasti krepi somalske zmogljivosti za izvajanje nadzora in izvrševanje na področju ribištva, zagotavljanje pomorskega iskanja in reševanja, boj proti tihotapstvu in piratstvu ter policijski nadzor nad obalnim območjem na kopnem in na morju; (c) te cilje uresničuje z zagotavljanjem podpore somalskim oblastem pri pripravi potrebne zakonodaje in vzpostavljanju sodnih organov ter z zagotavljanjem potrebnega mentorstva, svetovanja, usposabljanja in opreme somalskim pomorskim civilnim organom izvrševanja prava. 2. Za dosego teh ciljev deluje EUCAP Somalia v skladu s smernicami in nalogami iz dokumentov o operativnem načrtovanju, ki jih odobri Svet. 3. EUCAP Somalia ne opravlja nobene izvršilne funkcije.“;
2.

v členu 7 se odstavek 1 nadomesti z naslednjim: „1. Do 31. decembra 2016 so število in pristojnosti osebja EUPOL AFGHANISTAN združljive s cilji iz člena 2, nalogami iz člena 3 in strukturo misije iz člena 4. Od 1. januarja 2017 so število in pristojnosti osebja EUPOL AFGHANISTAN združljive s ciljem hitre in urejene likvidacije misije.“;
2.

v členu 17 se vstavi naslednji odstavek: „1a. VP je pooblaščen, da Evropski agenciji za mejno in obalno stražo (Frontex) razkrije tajne podatke EU in dokumente, ki so bili pripravljeni za namene EUAM Ukraine, do stopnje tajnosti, ki jo določi Svet v skladu s Sklepom 2013/488/EU. V ta namen se sklenejo dogovori med VP in Frontex.“
(4)

Sklep ECB/2012/15 (2) se sklicuje na pristojnosti, ki so bile Izvršilnemu odboru podeljene v skladu s členom 2(3) Sklepa ECB/2011/8 (3) in členom 2(4) Sklepa ECB/2010/22 (4). Sklep ECB/2011/8 in Sklep ECB/2010/22 sta bila razveljavljena s Sklepom ECB/2013/54. Zaradi jasnosti je treba razveljaviti tudi Sklep ECB/2012/15.
SL Uradni list Evropske unije C 421/2

SKLEP SVETA

z dne 14. novembra 2016

o imenovanju francoskih in italijanskih članov in nadomestnih članov Svetovalnega odbora za varnost in zdravje pri delu

(2016/C 421/03)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) ter zlasti člena 3 Sklepa,

ob upoštevanju seznama kandidatov, ki so ga Svetu predložile vlade držav članic,

ob upoštevanju naslednjega:

(1) Svet je s Sklepom z dne 24. februarja 2016 (2) imenoval člane in nadomestne člane Svetovalnega odbora za varnost in zdravje pri delu za obdobje od 29. februarja 2016 do 28. februarja 2019.

(2) Francoska in italijanska vlada sta predlagali dodatne kandidate za zapolnitev več prostih mest –

SPREJEL NASLEDNJI SKLEP:

Člen 1

Za člane in nadomestne člane Svetovalnega odbora za varnost in zdravje pri delu za obdobje do 28. februarja 2019 se imenujejo:

I. PREDSTAVNIKI SINDIKATOV

Država Član Nadomestni član Francija Abderrafik ZAIGOUCHE Edina LAMOUREUX Jean-Paul ZERBIB Italija Silvana CAPPUCCIO Cinzia FRASCHERI Marco LUPI





II. PREDSTAVNIKI DELODAJALCEV

Država Član Nadomestni član Francija Nathalie BUET Patrick LEVY Franck GAMBELLI Italija Fabiola LEUZZI Giorgio RUSSOMANNO Pier Paolo MASCIOCCHI

Člen 2

Svet bo pozneje imenoval člane in nadomestne člane, ki še niso bili predlagani.

Člen 3

Ta sklep začne veljati na dan sprejetja.

V Bruslju, 14. novembra 2016 Za Svet Predsednica G. MATEČNÁ

(1) UL C 218, 13.9.2003, str. 1.

(2) Sklep Sveta z dne 24. februarja 2016 o imenovanju članov in nadomestnih članov Svetovalnega odbora za varnost in zdravje pri delu (UL C 79, 1.3.2016, str. 1).
(9)

Norveško-finska ograja za severne jelene med Finsko in Norveško zagotavlja zdravstveno varstvo žive jelenjadi na ozemlju Finske. Vendar ta ograja ne sledi natančno norveško-finski meji in je v nekaterih primerih nekaj kilometrov znotraj ozemlja Finske ali nekaj kilometrov znotraj ozemlja Norveške. Prepoved premikov žive jelenjadi iz Norveške v Unijo se zato ne bi smela uporabljati za premike jelenjadi za pašo iz Norveške na Finsko do norveško-finske ograje za severne jelene ali za premike severnih jelenov iz Finske, ki so se pasli na Norveškem do norveško-finske ograje za severne jelene in se vrnejo na Finsko. Zaradi pravne doslednosti bi bilo treba odpremo žive jelenjadi z območij na Finskem do norveško-finske ograje za severne jelene prepovedati, z izjemo odpreme v druge dele Finske, Norveške ali Švedske za takojšnji zakol.
(1)

Pravne instrumente, ki so naslovljeni na nacionalne centralne banke (NCB) in pristojne nacionalne organe, kot so smernice in navodila Evropske centralne banke (ECB), je treba pravilno uradno sporočiti naslovnikom. V sedanji splošno sprejeti praksi se za uradno obveščanje med ECB na eni strani in NCB ali pristojnimi nacionalnimi organi na drugi strani uporabljajo elektronska sredstva, vključno z elektronsko pošto. Nasprotno pa je teleks zaradi tehnološkega razvoja postal zastarel kot sredstvo za komunikacijo.
SL Uradni list Evropske unije L 216/12

IZVEDBENI SKLEP KOMISIJE (EU) 2016/1365

z dne 9. avgusta 2016

o spremembi Odločbe 98/536/ES v zvezi s seznamom nacionalnih referenčnih laboratorijev

(notificirano pod dokumentarno številko C(2016) 5053)

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) in zlasti tretjega pododstavka člena 14(1) Direktive,

ob upoštevanju naslednjega:

(1) Direktiva 96/23/ES določa ukrepe za spremljanje snovi in skupin ostankov iz Priloge I k Direktivi.

(2) V skladu s členom 14(1) Direktive 96/23/ES mora vsaka država članica imenovati vsaj en nacionalni referenčni laboratorij, ki je odgovoren za nekatere naloge iz navedene direktive. Ta člen določa tudi, da mora Komisija sestaviti seznam takih imenovanih laboratorijev.

(3) Seznam nacionalnih referenčnih laboratorijev za odkrivanje ostankov je trenutno določen v Prilogi k Odločbi Komisije 98/536/ES (2).

(4) Več držav članic je Komisijo obvestilo, da so se spremenile skupine ostankov, ki jih spremljajo nekateri laboratoriji, trenutno navedeni v Prilogi k Odločbi 98/536/ES. Zaradi jasnosti in doslednosti zakonodaje Unije je zato primerno posodobiti seznam nacionalnih referenčnih laboratorijev iz Priloge k navedeni odločbi.

(5) Odločbo 98/536/ES bi bilo zato treba ustrezno spremeniti.

(6) Ukrepi iz tega sklepa so v skladu z mnenjem Stalnega odbora za rastline, živali, hrano in krmo –

SPREJELA NASLEDNJI SKLEP:

Člen 1

Priloga k Odločbi 98/536/ES se nadomesti z besedilom iz Priloge k temu sklepu.

Člen 2

Ta sklep je naslovljen na države članice.

V Bruslju, z dne 9. avgusta 2016 Za Komisijo Vytenis ANDRIUKAITIS Član Komisije

(1) UL L 125, 23.5.1996, str. 10.

(2) Odločba Komisije 98/536/ES z dne 3. septembra 1998 o določitvi seznama nacionalnih referenčnih laboratorijev za odkrivanje ostankov (UL L 251, 11.9.1998, str. 39).
—

del občine Viiratsi zahodno od črte, ki poteka ob zahodnem delu ceste 92 do križišča s cesto 155 in nato ob cesti 155 do križišča s cesto 24156, nato ob cesti 24156, dokler ne prečka reke Verilaske, ter nato ob reki Varilaske do južne meje občine,